[4] Zambá Dávid a ńtɔa yǎ fə Zambá mɔ́n wōē Salomóŋ amú “élɔ́g nyīá tsíd ā dí, ńdzɔ̄ fə̄ mɔ́n nyé ā dí.” [5] Bə́ nə̄ fə dzǎm dzó naa: “Elíg ńláŋ.” [6] Lə́ nə dzĩn éyɔŋ bəfada bábom məzíg. [7] Amú wúndi ziŋ a ngábə́ kig á ḿfūfúb M̀fúfúbu. [8] Nálā wálə́de nâ étɔ̄á ńkúkúmá Salomóŋ á bələ́ yásɔ̄ nyē ábə Zambá. [9] Mod ǹyə́bə́ a tsog mam ai ǹló, a kɔ́bɔ́ mɔ̄ ai anyu, ǎ ngabɔ mɔ́ ai mɔ́ móé. [10] Asímbá tē ńdɔ̄ Yésus a ngázu bɔ̌ naa Zambá a tɔbɔ ai bod á sí mū. [11] Asú Salomóŋ Zambá ényé a lóm áyɔŋ díé á bītá, lâbondě kig bitá ai dɔ́ étām. [ 12] Bəvɔ́g bákad nâ: “Məsías”. [ 13 ] Ǹtondôbə a kad kǎd bod bəvɔ́g mam á biyə́yēm." [14] Zambá ā yǐ kig awú ńsə́m a yi və nâ ǹsə́m á vəŋán. [ 15] Bəyə́bə̄ bə́ Zāmbá bâyəan bɔ anə́ mətum mə́ Zambá másíli. [ 16] Mətǐŋ mə́ Ńtondôbə ai mod mâyi nâ mod a və̄ kɔ́ ású nâ mə́ zā ndámán. [ 17] Tɔ Salomóŋ nyé ǎ bɔ̌ fə bitá. [18] Timí yā ndzí kig tádī ánā. [19] Ǹyə́bə́ ósə̄ ó bə̄lə́ məbǒg mə̄nén móé á bádzə́me məbóg mə̄nēn. [20] Bâlóe Dávid, ǹkúkúmá ńnam, nâ “Mod Zambá” amú ā bɔɔg mam mə́ ńnam ai émá mə́ Zāmbá mə́sə ai abuí évág. [ 21] Mod ǎ bibi olúgú á ńnam wóé. [ 22] M̀faŋ ǹkúkúmá ó nə̄ éví wasyé Zāmbá ai etíé ńkúkúmá dzíé. [23] Ǹkúkúmá Zāmbá ā diŋ ó nə̄ éví wásyé tə́tə̄lə́ ai sósōō. [24] Ǹkúkúmá mīníngá yā Saba ai ǹkúkúmá Salomóŋ bâbɔ bilabí. [25] Éyə fəg Salomóŋ ē sɔ̂ ábə Zambá. [26] Mim̀faŋ mə́lə́bə́gá á mīlí bávə́ ńdzóe bod ásə, vóm ósə: “syé é bod bá ámos̄ dí, abǒg tē bə́ báyi wa syé məmǒs mə́sə.” . [27] “A wulu ai bɔ́ngɔ́ á ngákə sɔ́ m̀bǎn âfan.” [28] Á sə́ kig m̀bəŋ áwoá fəg minǹnǒm mí bod á sí. [29] Fəg bəndómán yābə́ kig fib. [30] Zambá á nə “mətsog mə́ tóg” ású ábuí bod. [31] M̀bəgə̌ Zāmbá ó nə evəvɛs ó lodo m̀bəgə míńsə́m. [32] É mod ǎ dzə̄ŋ kig Ǹtondôbə ai ǹnə́m wóe ósə, ai fəg dzié ésə, ai ngul dzíe ésə... Mod tě a bɔ nyémēn ábē, amú a súb ḿbəŋ ó nə́ naa wasyé Zāmbá ńkom yób ai sí. [33] Zambá a nɔŋ mod a nə́ mod, a bɔ mod é dzóm nyé ǎ bɔ̄ nyé. [34] Esíé ésə é bələ́ mân: m̀bəmbə esíé anə́ fə m̀bə̂ esíé. [35] Bə́ ngádúgan wómolǒ élad amvóé. [ 36 ] Mod ósə abǒg tē a ngábə́ yəan dzə́ŋ Zāmbá, təge ai nálā, hə awú ńdɔ̄ lə́ yanga nyé. Nálā ó sə́ kig fə éyɔŋ dzí. [37] Asa yǎ á ngávaa nyiá ńkōŋ ǹkúkúmá nyīá etɔ̌m bəzəzə̌ bəzambá, émēn nyɔ́ ǎ kə á miǹgəngáŋ ! [38] Abuí biyɔŋ é mod a bələ́ ákúmá a kǎd fə bi dúmá. [39] Bə́ nə̄ fə dzó nâ: “Bakúda ǹtɛd ai məwóm mwom.” [40] Abuí bod lâdiŋ hə bə́profɛ́d bákad bɔ́ hə é mam mə́ nə́ ḿbəŋ, hə é mam bádiŋ wóg. [41] M̀fǎŋ profɛ́d wâkad é dzóm Zāmbá ā kad nyē nə́ á kad, təge vaa, təgě kig bəde. [42] Mikéas a ndzí kig dúgán ábɛ́ bə́ ngábímī nyé ámaŋ dī ai abɛ́. [43] Ákad bə́bə́lá ó nə məsis. [44] Ḿból bəprofɛ́d bə́bɛ̄ bə́ bələ́ dzwé Mikéas, á vá bâfulan bɔ́, ńkɔ́bɔ̄ wádzə́man vá wayénē á mə̄tádí mə́ kálada profɛ́d Mikéas. [45] “Bíbāŋ byákə á fyɛ́, byáwē ánɔ̌n.” [46] Mod a yəan tsíg ńtól anə́ Zāmbá. [ 47 ] Tɔ anə́ bí nə́ bītá bí Zāmbá, ayɔŋ díé lâbɔ tə́ fə̄ dzóm ziŋ étē, Zambá a syé ai mod fǔfulu. [48] Ású Yosafat, é mod ǎ fidi Zambá, dzóm yâdɔ̌ kig nyé, dzam dá, nyé a dɔ á dzam ásə. [49] Bə́ ngalúman bɔ́ a bɔ́. [50] Yosafat a nə a sə́ ósū, a nə á mvús, á zēn ǹyə́bə́, a nə anə́ abuí bod. [51] Abuí bīníngá lâkad kə ai bəyóm bábán á ńyə̄bə́ wábán. [52] M̀baalán mətǐŋ Ńtondôbə ó nə kolé. Mvɔŋ bod Dávid yayén ḿfī ai mə́tīŋ Zāmbá á ngālíg Dávid, tɔ ébēn yanyiŋ abé. [53] Mod ósə a ngábə́ kig dzǎm nyián étun ndá tē. [54] Fada Yehoyada ényé a ngátág mam mə́sə̄ yā étəle ǹkúkúmá Yoas. [55] Ndá Zambá yǎ Yērúzalɛm e ngáyén mvɔ̄m naa miǹkúkúmá mí ńnam ḿmyā mí ngálóŋ dzɔ̄: Dávid a komozán, mɔ́n wōē Salomóŋ á lōŋó, miǹkúkúmá mí ńnam ḿmyā fə̄ mí kadəgə dzɔ ndə́ŋ kom ai bəfada bənēn. [56] É mɔ̄ní bod bə́ zaa və́ nyɔ̄ a ngáwulu m̀bəŋ. Ńkúkúmá á ngāsílí nyé á ngābəlan ai nyé ású é dzam a ngásílī nyé ai dɔ́. Ńdɔ̄ fə̄ é bod bə́sə̄ bə́ bələgan ai nyé, bə́ bəlan ai nyé ású é dzóm é bod bə́ ngávə́ nyē bə́ ngávə́. Mɔní tē a ndzí kig kə̌ zēn fə́, ngə́ kig á ḿfə̄g mod ziŋ. Lə́ sə́ kig nálā vóm ósə. [57] Tɔ é mɔ̄ní á ngābug, bâbəlan ai nyé hə ású ákyāí mam bə́ bɔɔ ai ényɔ́ osú. [58] Fada Yehoyada a ngábi olúgú miǹkúkúmá amú a ngásyé anə́ ńkúkúmá, énye a ngákom etíé ńkúkúma á mə̄lú móé. [59] Zambá a və́ mod é dzóm mod émēn ā tɔ́b. Amú “ákyāí wākom enɔ̌ŋ dzóe, ńgɔ wabómbo.” [60] Ńkúkúmá Yoas yǎ a syê Zambá nyɔ ǎ ngabɔ yǎ ḿbōl ḿfə̄. [61] Amú “mân mə́ ḿbəŋ hə abé.” [62] M̀kpámáŋ ńdzóē ósə̄ wátádi wónē édzóē á mɔ́ móé. [63] “Mod émēn énye ǎ wulu ai dzé é bɔ̄ mā.” [64] Ǹkúkúmá Ozias ǎ yəmə m̀fí yā ésīē mə́fúb. [65] Məbuguban mâkad sɔ́ ai bod bəvɔ́g ámalá. [66] Olún Zāmbá ó sə́ kig fyanga. [67] Abuí biyɔŋ á Ńnomó Amvóé lákɔ̄bɔban nâ ayɔŋ Ísraɛ̂l lá ndzí kig wulu á zēn Zambá. [68] Bíá ású Ńtondôbə bí nə dzǎm ngul ai dzǎm fəg, dzǎm miǹtag. [69] Mvéndé Zambá yabi tɔ ǹkúkumá ǹnam. [70] Mvɔ̌ŋ fɔ́g yávū kig mvɔ̌ŋ. [71] Bod bənén bá ndzí kig tádī ńtūnán bɔ́n bábán ánā, evɔ ziŋ ḿbə̂ esíé tě ǎ yí kig man ókīdí. [72] Ḿból Zámbá á nə̄ bidzǔgá, bâyəm mod Zambá á bidzugá. [73] Dzam ólugú bəzəzə̌ bəzambá á nə hə anə́ ńgūmā ókɔ̌n ású míńkúkúmá mizǐŋ yā Ísraɛ̂l. [74] Ǹkúkúmá wâyəan wulu tə́tə̄lə́, təge kə á ḿbɔ̄ ńnōmo ngə́ kig á ḿbɔ̄ ńgāla. [75] Mɔ́ngɔ́ a nə dzǎm dzə̄ŋ Zāmbá anə́ Yésus á Tə́mpɛ́l hála a tɔá mīḿbū áwômo ai míbɛ̄. [76] Ánə ḿbəŋ á tádī yə̌m Zāmbá ésōá. [77] Ǹkúkúmá Yosias nyé a nyón fə̄ naa běsīá bá ndzí kig dzálā mə̄mvéndé mə́ Ǹtondôbə Zambá wābán. [78] Ǹkúkúma á ngáman láŋ kálara ásə, tɔ anə́ á ngábə́ áyǎb. [79] Miǹkúkúmá yā Ísraɛ̂l mísə̄ myǎmvaman ai mam mə́ ńyə́bə́: mivɔ́g mí ndámaŋan ǹyə́bə, émí mīvɔ̄g mí komo ǹyə́bə́. Bəvɔ́g bə̄n yā étē bə́ bɔɔ mam mə́tē mə́bɛ̄ mə́sə á məlú mə́ édzoe mábán: bə́ ndámaŋan ǹyə́bə́, bə́ komǒ fə wá.